นายสมชาย วงศ์สวัสดิ์ อดีตนายกรัฐมนตรี ผู้สมัคร ส.ส.แบบปารตี้ลิสต์ลำดับ  2  พรรคเพื่อไทย กล่าวภายหลังเดินทางมาหาเสียงช่วยผู้สมัคร ส.ส.แบ่งเขต จ.สระแก้ว ถึงสถานการณ์การเมืองว่า เชื่อมั่นว่าพี่น้องประชาชนกำลังตระหนักถึงอันตรายที่จะเกิดขึ้นกับบ้านเมือง รวมตัวได้ดีกว่าเดิม การเลือกตั้งครั้งนี้เพื่อเรียกความเชื่อมั่นจากนานาประเทศ ในส่วนกระแสข่าวการปฏิวัติ ไม่อยากคอมเม้นต์ แต่ผู้ใหญ่ทางทหารยืนยันมาตลอดว่าไม่มี เรายึดกติกาเป็นหลัก ดังนั้นจึงเชื่อว่าจะไม่มีการปฏิวัติแน่นอน